青玉案

青玉案，词牌名，別称《横塘路》、《西湖路》。双调六十七字，前后阕各五仄韵，上去通押。

词牌格式

例詞

辛棄疾 元夕
 東風夜放花千樹，更吹落，星如雨。寶馬雕車香滿路，鳳簫聲動，玉壺光轉，一夜魚龍舞。
 蛾兒(眉)雪柳黃金縷，笑語盈盈暗香去。眾裏尋他千百度，驀然回首，那人卻在，燈火闌珊處。

賀鑄 凌波不過橫塘路／春暮
 凌波不過橫塘路，但目送，芳塵去。錦瑟年華誰與度？月橋花院，瑣窗朱戶，只有春知處。
 飛雲冉冉蘅皋暮，彩筆新題斷腸句。試問閒愁都幾許？一川煙草，滿城風絮，梅子黃時雨。

蘇軾
　
和賀方回韻，送伯固還吳中。
　
 三年枕上吳中路，遺黃犬，隨君去。若到松江呼嘯渡，莫驚鴛鷺，四橋盡是，老子經行處。
 輞川圖上看春暮，常記高人右丞句。作個歸期天已許。春衫猶是，小蠻針線，曾濕西湖雨。

詞牌